આટલા મોટા અને મહત્વના વિસ્તાર નાના ચોકના રખેવાળો માટે રાખવામાં આવેલી પોલીસ-ચોકીને નળિયાં નાખેલાં હોય એવા કાચા બાંધકામ હેઠળ રાખવામાં આવેલી જોવા મળે છે. છેલ્લાં ઘણાં વર્ષોથી આમ ને આમ જેમ-તેમ ઝૂંપડાની જેમ પડી રહેલી આ પોલીસ-ચોકીની હાલતનું કારણ છે કે એ ફાયર-બ્રિગેડની જગ્યામાં બનાવવામાં આવેલી છે અને જરૂર પડવા પર કોઈ પણ ઘડીએ ત્યાં આવેલા શૌચાલયને જેમ તોડી નાખવામાં આવ્યું એમ આ પોલીસ-ચોકીને પણ જમીનદોસ્ત કરી દેવામાં આવી શકે છે. આની બીજી બાજુ જોવા જઈએ તો અહીંની આવી પરિસ્થિતિનું કારણ છે કે આ પોલીસ-ચોકી હાલપૂરતી અહીં રાખવામાં આવેલી છે.